**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRITARIMO DALYVAUTI VALSTYBĖS PROJEKTE „VANDENS TIEKIMO IR NUOTEKŲ INFRASTRUKTŪROS PLĖTRA KLAIPĖDOS MIESTE IR KLAIPĖDOS RAJONE (PRIEKULĖJE, MICKUOSE, DITUVOJE, KUODŽIUOSE, AGLUONĖNUOSE, STRAGNUOSE II, DAUPARUOSE, GOBERGIŠKĖJE, JONUŠUOSE)**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55‑1049; 2008, Nr. 113‑4290, Nr. 137‑5379; 2009, Nr. 77‑3165; 2010, Nr. 25‑1177, Nr. 51‑2480, Nr. 86‑4525; 2011, Nr. 52‑2504; 2012, Nr. 136-6958) 16 straipsnio 2 dalies 41 punktu, 2007–2013 m. Sanglaudos skatinimo veiksmų programos 3 prioriteto „Aplinka ir darnus vystymasis“ VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ rezervinių valstybės projektų sąrašu Nr. 04, patvirtintu Lietuvos Respublikos aplinkos ministro 2011 m. lapkričio 4 d. įsakymu Nr. D1-843 (Žin., 2011, Nr. 133-6332; 2013, Nr. 51-2574) ir VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašo, patvirtinto Lietuvos Respublikos aplinkos ministro 2008 m. liepos 29 d. įsakymu Nr. D1-401, 3 priedo Paraiškos dėl projekto finansavimo specialiosios (B) dalies 1 priedo 21 punktu (Žin., 2008, Nr. 99-3835; 2011, Nr. 75-3643), Klaipėdos miesto savivaldybės taryba nusprendžia:

**1. Pritarti akcinės bendrovės „Klaipėdos vanduo“ paraiškos teikimui Europos Sąjungos Sanglaudos fondo ir bendrojo finansavimo lėšoms gauti ir Klaipėdos miesto savivaldybės administracijos dalyvavimui partnerio teisėmis pagal 2007–2013 m. Sanglaudos skatinimo veiksmų programos 3 prioriteto „Aplinka ir darnus vystymasis VP3-3.1-AM-01-V priemonę „Vandens tiekimo ir nuotekų tvarkymo sistemų renovavimas ir plėtra“ valstybės projekte „Vandens tiekimo ir nuotekų infrastruktūros plėtra Klaipėdos mieste ir Klaipėdos rajone (Priekulėje, Mickuose, Dituvoje, Kuodžiuose, Agluonėnuose, Stragnuose II, Dauparuose, Gobergiškėje, Jonušuose)“.**

**2. Pritarti Klaipėdos miesto savivaldybės administracijos, Klaipėdos rajono savivaldybės administracijos ir AB „Klaipėdos vanduo“ jungtinės veiklos sutarties projektui (pridedama).**

3. Įpareigoti Klaipėdos miesto savivaldybės administracijos direktorę Juditą Simonavičiūtę pasirašyti Jungtinės veiklos sutartį ir kitus dokumentus, susijusius su paraiškos teikimu ir dalyvavimu šiame projekte.

4. Patvirtinti, kad tvirtinant vandens paslaugų kainą (po projekto pabaigos praėjus ne ilgiau kaip 12 mėn.) į ją bus įskaičiuojamos visos AB „Klaipėdos vanduo“ patiriamos sąnaudos (įskaitant planuojamų ir šiuo metu įgyvendinamų projektų kaštus).

5. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Audronė Orentienė, tel. 39 61 11

2013-05-31